Държавен вестник, бр. 80, 2012 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  80
– Конвоят във всички случаи се подчинява 
на законодателството на запитаната Страна. 
Правомощията на конвоя по време на ескор­
тиране на лице, подлежащо на обратно прие­
мане, или по време на транзит са ограничени 
до самоотбрана. При отсъствие на служители 
на запитаната държава, оправомощени да 
осъществят необходимите действия или за 
подкрепа на тези служители в ситуация на 
непосредствена и сериозна опасност, конвоят 
може да предприеме разумни и съответстващи 
мерки за предотвратяване бягството, самона­
раняването или нараняването на трети лица, 
или повреждането на собственост от страна 
на лицето, подлежащо на обратно приемане.
– Конвоят е отговорен за носенето на 
документа за пътуване и други изисквани 
удостоверения или лични данни за лицето, 
подлежащо на обратно приемане, и за преда­
ването им на представител на компетентния 
орган на държавата на дестинация. Конвоят 
не може да напуска договореното място на 
трансфера, преди трансферът на лицето, под­
лежащо на обратно приемане, да е завършил.
– Компетентните органи на запитващата 
Страна гарантират, че конвоят притежава 
входни визи за държавата/държавите на тран­
зит и на дестинация, ако такива се изискват.
Член 8
Условия и съдействие при транзитно пре­
минаване
(1) Съгласно член 13 и член 14 от Спо­
разумението за обратно приемане Страните 
постигат съгласие относно следните прак­
тически условия за операции за транзитно 
преминаване:
– Заявление за транзитно преминаване (в 
съответствие с Приложение 6 от Споразуме­
нието за обратно приемане) трябва да бъде 
подадено по факс или в електронна форма 
до компетентния орган на запитаната Стра­
на най-малко четири календарни дни преди 
планираното транзитно преминаване.
– Компетентният орган на запитаната 
Страна трябва да отговори по факс или в 
електронен формат в рамките на четири ка­
лендарни дни от получаването на заявлението 
за транзитно преминаване, за да информира 
дали е съгласен за такова транзитно преми­
наване и планираното време, определения 
гранично контролно-пропускателен пункт, 
вида на транспорта и използването на конвой.
– Ако запитващата Страна сметне за 
необходимо да потърси съдействие от ком­
петентните органи на запитаната Страна за 
конкретна транзитна операция, това трябва 
да бъде посочено във формуляра на заявле­
ние за транзитно преминаване (Приложение 
6 от Споразумението за обратно приемане). 
В отговор на такова заявление за транзит­
но преминаване компетентният орган на 
запитаната Страна трябва да информира за 
възможността да осигури такова съдействие.
– В случай че лицето, подлежащо на обрат­
но приемане, се транспортира по въздух и се 
конвоира, компетентният орган на запитаната 
държава организира охраната и приемането 
на своя територия на лицето, подлежащо на 
обратно приемане, и доколкото е възможно 
тази Страна оказва съдействие.
(2) Запитващата Страна поема задължение­
то да приеме без забавяне лицето, подлежащо 
на обратно приемане, в съответствие с член 
13, параграф 4 от Споразумението за обратно 
приемане, когато:
– съгласието за транзитно преминаване 
е отказано или оттеглено в съответствие с 
член 13, параграф 3 от Споразумението за 
обратно приемане;
– лицето, подлежащо на обратно прие­
мане, е влязло нелегално на територията на 
запитаната Страна по време на транзитно 
преминаване;
– предаването на лицето, подлежащо на 
обратно приемане, в друга държава на транзит 
или на дестинация е неуспешно; или 
– транзитното преминаване не е възможно 
поради други причини.
Член 9
Кандидатстване за транзитно преминаване 
за граждани на трети страни и лица без 
гражданство
(1) Компетентният орган на запитващата 
Страна се обръща към компетентния орган 
на запитаната Страна чрез предоставяне на 
молба за транзитно преминаване на граждани 
на трети страни и лица без гражданство през 
територията на запитаната Страна.
(2) Молбата за транзитно преминаване 
трябва да съдържа, в допълнение към личните 
данни, гаранция, че лицето ще бъде допуснато 
от държавата на крайна дестинация.
(3) Компетентният орган на запитаната 
Страна трябва да отговори писмено на молбата 
в рамките на пет календарни дни.
(4) В случай на отрицателен отговор компе­
тентният орган на запитаната Страна трябва 
да посочи причини за отказа си за транзитно 
преминаване.
(5) Ако запитващата Страна не е уточнила в 
приложение към споразумението точната дата, 
място, ГКПП и други впоследствие определе­
ни съответни данни, тя трябва да предостави 
известие за транзитно преминаване.
Член 10
Защита на данните
Защитата на лични данни, обработвани 
и обменяни по силата на този Протокол, се 
осъществява в съответствие с разпоредбите 
на член 16 от Споразумението.